अर्जुन कपूर ने शेयर की जिम की Photo, तो मलाइका अरोड़ा ने किया यह कमेंट...  
अर्जुन कपूर ने साझा की जिम की तस्वीरें
अर्जुन कपूर की फोटो पर मलाइका अरोड़ा ने किया कमेंट
अर्जुन कपूर की फोटो वायरल
बॉलीवुड एक्टर अर्जुन कपूर (Arjun Kapoor) जल्द ही फिल्म 'पानीपत' में नजर आएंगे. इससे पहले अर्जुन कपूर (Arjun Kapoor) ने फिल्म 'द इंडियाज मोस्ट वॉन्टेड' में अपना किरदार निभाया था, हालांकि, फिल्म ने बॉक्स ऑफिस पर खास प्रदर्शन नहीं किया था. फिल्म की शूटिंग के साथ ही अर्जुन कपूर (Arjun Kapoor) अक्सर जिम में कसरत करते हुए दिखाई देते हैं. हाल ही में अर्जुन कपूर (Arjun Kapoor) ने इंस्टाग्राम पर एक फोटो शेयर की है, जिसमें वह जिम में पसीना बहाते दिखाई दे रहे हैं. इसके साथ ही अर्जुन कपूर की फोटो देखकर लग रहा है कि वह अपनी फिटनेस के लिए काफी मेहनत कर रहे हैं. इस फोटो के साथ अर्जुन कपूर (Arjun Kapoor) ने अपने जीवन से जुड़े कई पहलुओं को भी बताया है. अर्जुन कपूर की इन फोटो पर कई बॉलीवुड कलाकारों ने कमेंट किया है. इनमें से मलाइका अरोड़ा का कमेंट सबसे खास रहा. अर्जुन कपूर की ये फोटो सोशल मीडिया पर भी खूब वायरल  हो रही है. 

It's been a tough journey for me ever since I was a kid when it comes to my battle with obesity. Everyone has their own struggles I have had and continue to have mine. But the whole point of life is that we fall, we get back up and try again... efforts will pay off eventually if not today then in a week month or even a year... I started training with @shivohamofficial this January and slow and steady we have managed to At least lay a foundation during our prep for Panipat. I vowed never to give up in the 3 years it took me to lose 50kgs when I was 20 years old & I sure as hell won't be giving up and letting go now... keeping the belief is key, u gotta keep at it and one day you will reap the benefits... we all gotta keep the faith and keep at it cause what we do today will echo in time and reflect within us eventually...
A post shared by  Arjun Kapoor (@arjunkapoor) on Jun 17, 2019 at 11:18pm PDT

'इशकजादे' के हीरो अर्जुन कपूर (Arjun Kapoor) ने अपनी फोटो को इंस्टाग्राम पर साझा करते हुए लिखा 'जब मैं बच्चा था तो उस समय मोटापे से मेरी लड़ाई का सफर काफी कठिन रहा है. हर किसी के जीवन में संघर्ष हैं और मेरे जीवन में ये था, है और लगातार बना हुआ है. लेकिन मेरे पूरे जीवन का मूल बिंदू यह है कि हम गिरते हैं, उठते हैं और दोबारा प्रयास करते हैं. हमारा प्रयास जरूर रंग लाता है भले ही आज नहीं लेकिन हफ्ते, महीने या एक साल में जरूर.' अपने कैप्शन में अर्जुन कपूर ने आगे बताया 'मैंने इस जनवरी से ही अपना प्रशिक्षण शुरू कर दिया है. धीरे-धीरे ही सही लेकिन हम फिल्म 'पानीपत' के लिए अपनी पूरी तैयारी कर रहे हैं और इसकी नींव रखने में भी कामयाब रहे हैं.' फोटो के कैप्शन के जरिए अर्जुन कपूर ने अपने जीवन में आए सभी उतार-चढ़ाव के बारे में बताया. 


बता दें कि अर्जुन कपूर (Arjun Kapoor) ने फिल्म 'इशकजादे' के जरिए बॉलीवुड में एंट्री की थी. इसके बाद उन्होंने 'गुंडे', 'नमस्ते इंग्लैंड', 'तेवर', 'की एंड का', 'मुबारकां', 'हाफ गर्लफ्रेंड', '2 स्टेट्स' और 'इंडियाज मोस्ट वॉन्टेड' जैसी फिल्में की हैं. अर्जुन कपूर अब जल्द ही फिल्म 'पानीपत' में दिखाई देंगे. इस फिल्म को 6 दिसंबर के दिन रिलीज किया जाएगा. फिल्म को आशुतोष गोवारिकर डायरेक्ट कर रहे हैं. इस फिल्म में अर्जुन कपूर के साथ कृति सैनन, संजय दत्त और पद्मिनी कोलापुरी मुख्य भूमिका में दिखाई देंगे.